stanford-oval/wikipedia huggingface dataset:
ג'ון רוז
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  סטיבן אליוט, John Rose names Van Hilleary chief of staff, באתר נאשוויל פוסט, 11 בדצמבר 2018 (באנגלית)
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
↑  מריה טימס, Rep. John Rose misses House impeachment rules vote as wife, family mourn death of anticipated second child, באתר Tennessean‏, 5 בנובמבר 2019 (באנגלית)
| --- | --- |
בקרת זהויות :  US Congress: R000612 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון רוז".
פיט ריקטס

ג'ון פיטר ריקטס (באנגלית: John Peter Ricketts; נולד ב-19 באוגוסט 1964) הוא איש עסקים ופוליטיקאי אמריקאי, המכהן כחבר הסנאט של ארצות הברית מטעם מדינת נברסקה מאז ינואר 2023. הוא מונה לתפקידו כסנאטור כממלא מקומו של הסנאטור הפורש בן סאס, בידי המושל ג'ים פילן. ריקטס, חבר המפלגה הרפובליקנית, כיהן כמושל נברסקה בשנים 2023-2015. לו ולמשפחתו יש מניות בניהול קבוצת הבייסבול שיקגו קאבס.
ביוגרפיה

ריקטס נולד ב-19 באוגוסט 1964 בדרום מזרח נברסקה, הבכור מבין ארבעה ילדים. אביו של ריקטס היה איש עסקים ואמו הייתה מורה. ריקטס גמר את לימודיו התיכוניים בשנת 1982. בשנת 1986 סיים לימודי תואר ראשון בביולוגיה באוניברסיטת שיקגו, שם למד גם תואר שני בשיווק ובמנהל עסקים ב-1991. לאחר לימודיו, חזר ריקטס לאומהה והחל לעבוד כיועץ עסקי. התחתן בשנת 1997. בשנים 2007–2013 עבד בארגון AEI ובוועדה הרפובליקנית הלאומית שבה היה חבר במועצה הארצית.
בשנת 2006 ניסה להתמודד על מקום בסנאט של ארצות הברית. הוא אמנם ניצח בפריימריז המפלגתיים וזכה לתמיכה מנשיא ארצות הברית ג'ורג' ווקר בוש וסגנו דיק צ'ייני, אך הפסיד בבחירות הכלליות לסנטור המכהן בן נלסון. הקמפיין שלו התאפיין במצע שמרני- ליברליזם כלכלי, התנגדות לנישואים חד-מיניים ולהפלות. קמפיין זה היה היקר ביותר בתולדות נברסקה.
בבחירות למושל נברסקה שנערכו בנובמבר 2014 זכה ריקטס ברוב של כ-57%. הוא נכנס לתפקידו ב-8 בינואר 2015. כמושל, ניסה ריקטס למנוע את ביטול עונש המוות. בסופו של דבר רוב תושבי נברסקה הכריעו במשאל עם בעד שמירת עונש המוות.
ריקטס היה מנוע מלכהן בכהונה שלישית ברצף, ולקראת בחירות 2022 הודיע על תמיכה במועמד ג'ים פילן. בראשית ינואר 2023 התפטר הסנאטור בן סאס ממושבו בסנאט, ובעקבות זאת החליט המושל פילן למנות את ריקטס לממלא מקומו של סאס. כהונתו של ריקטס בסנאט החלה ב-12 בינואר 2023.
הודיע כי בכוונתו להתמודד בבחירות המיוחדות על מושבו בסנאט בנובמבר 2024 וכן לכהונה מלאה בבחירות ב-2026 .
הערות שוליים

↑  דון וולטון, Ricketts rolls to victory, באתר Lincoln Journal Star‏, 4 בנובמבר 2014 (באנגלית)
↑  ריד ג'. אפסטיין ומאגי אסטור, Pete Ricketts Will Be Nebraska’s Next Senator, Replacing Ben Sasse, באתר הניו יורק טיימס, 12 בינואר 2023 (באנגלית)
↑  Ricketts tapped to fill Nebraska’s open Senate seat, ‏01/12/2023
| --- | --- |
בקרת זהויות :  GND: 1177738724  US Congress: R000618  VIAF: 9731155044758572520009   WorldCat (עם VIAF): 9731155044758572520009
צ'יפ רוי

צ'ארלס יוג'ין "צ'יפ" רוי (באנגלית: Charles Eugene "Chip" Roy; נולד ב-7 באוגוסט 1972) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-21 של מדינת טקסס, ברציפות מאז 2019. רוי, חבר המפלגה הרפובליקנית, מייצג האזור השוכן צפונית לסן אנטוניו וחלק משמעותי מעיר הבירה אוסטין. טרם היבחרו לקונגרס היה יד ימינו של הסנאטור טד קרוז ועוזרו של התובע הכללי של טקסס.
ביוגרפיה

צ'יפ רוי נולד ב-7 באוגוסט 1972 בבת'סדה שבמרילנד, וגדל בלובטסוויל (Lovettsville) שבקהיליית וירג'יניה. הוריו, דון ורונדה רוי, היו שמרנים תומכי רונלד רייגן שסייעו בעיצוב משנתו הפוליטית של רוי. באוניברסיטת וירג'יניה השלים ב-1994 לימודי תואר ראשון במסחר, ובשנה העוקבת היה למוסמך אוניברסיטה במערכת מידע. במשך שלוש שנים עבד כאנליסט עבור בנק השקעות. מאוחר יותר הוא קיבל תואר שני נוסף במשפטים מבית הספר למשפט של אוניברסיטת טקסס באוסטין.
ראשית דרכו הציבורית נעוצה בעבודתו במטה הבחירות של התובע הכללי של טקסס ג'ון קורנין אל הסנאט של ארצות הברית בבחירות 2002. כשקורנין נבחר לסנאט והתמנה לסגן יושב ראש הוועדה הסנאטוריאלית הרפובליקנית הלאומית כמו גם ועדת המשפט של הסנאט, שימש רוי כמנהל הסגל שלו ויועץ בכיר. רוי סיפק ייעוץ פוליטי לקורנין ולצוותו בנושאי חקיקה כולל מועמדויות משפטיות, קניין רוחני, פשע, רפורמה במשפט אזרחי ומתן ייעוץ כללי במהלך הדיונים על רפורמת ההגירה של ממשל ג'ורג' ווקר בוש. רוי עבד עבור קורנין עד 2009. הוא שב לטקסס מגבעת הקפיטול כדי לעבוד כתובע פדרלי במחוז המזרחי של טקסס.
כעבור שישה חודשים, התפטר רוי מתפקידו כתובע פלילי מטעם הממשלה הפדרלית של ארצות הברית, והחל לעבוד כסופר צללים עבור הספר "Fed Up!" מאת ריק פרי, אז מושל טקסס. ב-1 באפריל 2011 הכריז פרי על רוי כבחירתו לניהול משרד היחסים המדינתיים-פדרליים של טקסס, שתפקידיו כוללים שדלנות בארגונים פדרליים עבור מוסדות בטקסס (כגון מענקים לאוניברסיטאות). כאשר טד קרוז נבחר לסנאט האמריקאי ב-2012, מונה רוי לראש הסגל של קרוז. בספטמבר 2014, כאשר קרוז שקל להתמודד בבחירות המקדימות לנשיאות ב-2016, הועבר רוי מתפקידו כראש הסגל לאסטרטג פוליטי בכיר. במהלך שלב ועדת הגישוש הנשיאותית של קרוז, נקלעו השניים לוויכוח על טקטיקות ואסטרטגיה פוליטיות שהתלהטו עד לכדי עזיבתו של רוי את משרדו של קרוז.
לאחר שקן פקסטון (אנ') נבחר בבחירות 2014 לתובע הכללי של טקסס, מונה רוי לסגן הראשון של התובע הכללי. ב-10 במרץ 2016, יממה לאחר התפטרותו מלשכת התובע הכללי של טקסס, התמנה רוי למנכ"ל ועדת הפעולה הפוליטית "Trusted Leadership", שהעניקה תמיכה למסע הבחירות הנשיאותי של טד קרוז בבחירות לנשיאות באותה השנה. ב-6 במרץ 2018 נבחר רוי למועמד המפלגה הרפובליקנית לייצוג מחוז הקונגרס ה-21 של טקסס בבית הנבחרים של ארצות הברית. ביום בחירות 2018 נבחר אל הקונגרס ה-116 אחרי שגבר על מועמד המפלגה הדמוקרטית ג'וזף קופסר עם 50.2% מקולות הבוחרים.
הערות שוליים

↑  ג'ספר שרר, Chip Roy's plan to get Washington out of the way includes going there himself, באתר San Antonio Express-News‏, 13 במאי 2018 (באנגלית)
↑  סונג מין קים, Cruz disciples take aim at Obama's immigration orders, באתר פוליטיקו, 11 בפברואר 2016 (באנגלית)
↑  דני גלאגר, Governor appoints Charles "Chip" Roy of McKinney as State-Federal Relations director, באתר McKinney Courier-Gazette‏, 2 באפריל 2011 (באנגלית)
↑  טוד ג'. גילמן, Ted Cruz picks chief of staff: Chip Roy, chief ghostwriter on Rick Perry’s anti-Washington tome Fed Up!, באתר The Dallas Morning News‏, 28 בנובמבר 2012 (באנגלית)
↑  כריסטינה פיטרסון, Chip Roy Tests GOP Voters’ Appetite for Trump Dissenters, באתר וול סטריט ג'ורנל, 12 ביוני 2021 (באנגלית)
↑  דארן סמואלסון, Paul hires digital guru away from Cruz, באתר פוליטיקו, 18 בנובמבר 2014 (באנגלית)
↑  פטריק סביטק, Former Assistant Attorney General Joins Pro-Ted Cruz Super PAC, באתר טקסס טריביון, 10 במרץ 2016 (באנגלית)
↑  Chip Roy Wins Bid for Texas's 21st Congressional District, באתר Spectrum News 1‏, 6 בנובמבר 2018 (באנגלית)
| --- | --- |
בקרת זהויות :  US Congress: R000614
מייק ראונדס

מריון מייקל ראונדס (באנגלית: Marion Michael Rounds; נולד ב-24 באוקטובר 1954) הוא פוליטיקאי ואיש עסקים אמריקאי המכהן כנציגה הזוטר של מדינת דקוטה הדרומית בסנאט של ארצות הברית וחבר המפלגה הרפובליקנית. קודם לכן כיהן כמושל דקוטה הדרומית בשנים 2003–2011 וכחבר הסנאט של דקוטה הדרומית במשך עשור, בשנים 1991–2001.
ביוגרפיה

ראונדס הוא הבכור מבין אחד עשר אחים, נולד בהורון (Huron) שבדקוטה הדרומית, בנם של ג'ויס (ריינארץ) ודון ראונדס. הוא ממוצא גרמני, בלגי, שוודי ואנגלי. ראונס מגורר בבירת דקוטה הדרומית, פיר, מאז היה בן שלוש. הוא נקרא על שם דודו, מריון ראונדס, שנהרג בזירת האוקיינוס השקט במהלך מלחמת העולם השנייה. זיקתו לפוליטיקה אינה ייחודית במשפחתו, אחדים מבני משפחתו היו מעורבים בעשיית ממשלת דקוטה הדרומית. אביו עבד לעיתים שונים כמנכ"ל מועצת הנפט של דקוטה הדרומית וכאיש ממשל בתחומי התחבורה והתשתיות. אחיו של ראונדס, טים, הוא חבר בית המחוקקים של דקוטה הדרומית מטעם המחוז ה-24, הכולל בתוכו את הבירה פיר.
הוא למד באוניברסיטת המדינה של דקוטה הדרומית השוכנת בברוקינגס, שם היה לבוגר במדע המדינה. ב-1990, ראונדס התמודד לסנאט של דקוטה הדרומית והובס בידי הסנאטורית המכהנת ז'קלין קלי, כשהוא זוכה ל-47% מהקולות בלבד. הוא נבחר לסנאט ב-1992 ובכל השנתיים שלאחר מכן עד 1998. ב-1994 הוקצבו מספר תקופות כהונה של הסנאטורים בדקוטה הדרומית, כך שראונדס לא התמודד מחדש לסנאט ב-2000. ב-1993 נהפך למצליף המיעוט בסנאט וב-1995 נבחר על ידי עמיתיו למנהיג הרוב בסנאט.
ניצחונו של ראונדס בפריימריז הרפובליקני לבחירת מועמד המפלגה הרפובליקנית למושל דקוטה הדרומית נחשב לאחד מהמפתיעים ביותר בדקוטה הדרומית. עד שלהי שנת 2001, חבר הקונגרס ג'ון ת'ון היה המתמודד המוביל למועמדות. כאשר ת'ון בחר להתמודד נגד נציגה המכהן של דקוטה הדרומית בסנאט של ארצות הברית, טים ג'ונסון, התובע הכללי מארק ברנט וסגן המושל לשעבר סטיב ט. קירבי נהפכו במהרה למועמדים המובילים. עם זאת, התחרות בין קירבי וברנט נהפכה לנאלחת ושלילית.
ברנט תקף את קירבי על כך שלא השקיע בחברות שבסיסן בדקוטה הדרומית ועל מעורבותו בחברת קולגנסיס, חברה שהוציאה עור מגוויות אדם שנתרמו ועיבדה אותם לשימוש. עיסוק בנושא זה היה לשערורייה כאשר נתגלה כי החברה משתמשת בעורות עבור ניתוחים פלסטיים המשתלמים מבחינה כלכלית כהגדלת פין ושפתיים. קירבי השקיע בחברה לאחר שפרצה השערורייה וברנט תקף אותו בתשדירי טלוויזיה. עם זאת, התשירים קיבלו תוצאה לא רצויה מאחר שהבוחרים סברו שהטענות כל כך תמוהות ומוזרות על סף המפוברקות. אחר שזכה במועמדות הרפובליקנית, ראונדס בחר בחבר הסנאט של דקוטה הדרומית דניס דוגארד כעמיתו למרוץ.
ב-6 במרץ 2006 חתם ראונדס על חוק האוסר לבצע הפלות במדינה, גם אם מדובר בהריון כתוצאה מאונס או גילוי עריות. החוק מנוגד לפסיקת בית המשפט העליון של ארצות הברית, "רו נגד וייד", ועל כן התעכב בערכאות משפטיות לזמן מה. לאחר שחתם על החוק הצהיר: "בהיסטוריה של עולמנו, המבחן האמיתי של החברה הוא איך בני האדם מתייחסים לאלה שפגיעים וחסרי אונים. יוזמי ומממני הצעת החוק הזו מאמינים שההפלות פסולות מפני שילדים שלא נולדו עוד הם הישויות הכי פגיעות וחסרות אונים בחברה. אני מסכים אתם".
ב-4 בנובמבר 2014 נבחר לסנאט של ארצות הברית מטעם המפלגה הרפובליקנית. בקונגרס ה-115 של ארצות הברית הוא חבר בוועדה לענייני חיילים משוחררים, ועדת הסביבה והעבודות הציבוריות, ועדת הכוחות המזוינים, הוועדה לעניינים אורבניים, בנקים ודיור ובשמונה תת-ועדות נוספות.
הערות שוליים

↑  רויטרס‏, הקרב על ההפלות מתחדש בארה"ב, באתר וואלה, 17 באוקטובר 2006
↑  ‏איי פי, דרום-דקוטה אוסרת לבצע הפלה, באתר nrg‏, 7 במרץ 2006
↑  יצחק בן-חורין, מושל דרום דקוטה חתם על חוק האוסר הפלות, באתר ynet, 6 במרץ 2003
| --- | --- |
בקרת זהויות :  NLI: 987012672568105171  GND: 1193128692  ISNI: 0000 0000 4822 1989  LCCN: no2004087477  SNAC: w6bh3f4d  US Congress: R000605  VIAF: 16940956   WorldCat (עם VIAF): 16940956
ג'ון רת'רפורד

ג'ון הנרי רת'רפורד (באנגלית: John Henry Rutherford; נולד ב-2 בספטמבר 1952) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת פלורידה, מאז 2017. בשנים 2017–2023 ייצג את מחוז הקונגרס הרביעי. רת'רפורד מייצג מחוז קונגרס החולש על רוב העיר ג'קסונוויל ועל פרווריה במחוזות נסאו וסנט ג'ונס. טרם היבחרו לקונגרס היה השריף של מחוז דובאל במשך תריסר שנים, מ-2003 עד 2015.
ביוגרפיה

רת'רפורד נולד באומהה שבנברסקה בשנת 1952. אביו שירת בצי ארצות הברית ולחם במלחמת קוריאה בעת לידת בנו. בשנות ה-50 של המאה ה-20 עברה משפחתו של רת'רפורד לג'קסונוויל שבפלורידה, שם השלים ב-1970 את לימודיו התיכוניים בתיכון ניית'ן בדפורד פורסט. בשעות הפנאי שלו עסק בגלישת גלים. ב-1972 השלים לימודי תעודה בקרימינולוגיה במכללה המדינתית של פלורידה בג'קסונוויל, ולאחר מכן קיבל תואר ראשון בתחום זה מאוניברסיטת המדינה של פלורידה בשנת 1974.
במשך 41 שנים עבד רת'רפורד במשרד השריף של ג'קסונוויל, תחילה כסגן שריף ובמשך 12 השנים האחרונות כשריף הנבחר של העיר. הוא הצטרף למשרד השריף של ג'קסונוויל כבר ב-1974 כשוטר מקוף. הוא הועלה לדרגת סמל בשנת 1980, ובסופו של דבר הגיע לדרגת קפטן. בנקודות שונות פיקד על יחידת ההצתות והפריצות, הוביל את האקדמיה לשוטרים וניהל יחידות סיור בדרום ג'קסונוויל. הוא היה גם ראש מחלקת השירותים, התנועה והמבצעים המיוחדים של משרד השריף; ומפקד סיירת השיטור העירוני. הוא מונה למנהל הענישות ב-1995 על ידי השריף נט גלובר. בתפקיד זה היה רת'רפורד אחראי לפיקוח על מערכת הכליאה שתחת משרד השריף.
במהלך 2003 התמודד רת'רפורד על תפקיד השריף. במהלך הבחירות הגיש מועמד למועצת העיר ג'קסונוויל תלונה נגד רת'רפורד בפברואר 2003, בטענה כי הפר את חוק האץ' הפדרלי משנת 1939, האוסר על עובדים הכפופים לסוכנויות במימון הממשלה הפדרלית של ארצות הברית להתמודד על תפקיד בבחירות מפלגתיות. רת'רפורד גרס שאין שום בעיה משפטית בהתמודדותו, אך למרות זאת פרש מהשירות הציבורי במרץ 2003 כדי להסיר כל ספק, לאחר 28 שנות שירות. בבחירות הכלליות, שהתקיימו ב-15 באפריל, גרף רת'רפורד 135,038 קולות, שהיוו 78% מסך קולות הבוחרים. הוא הושבע לתפקידו ב-1 ביולי 2003.
לאחר שתחילה שקל להתמודד אל בית הנבחרים של פלורידה (אנ'), הכריז רת'רפורד ב-15 באפריל 2016 על מועמדותו לבית הנבחרים של ארצות הברית במחוז הקונגרס הרביעי של פלורידה. בבחירות שהתקיימו באותה שנה בארצות הברית נותר המושב ללא נציג מחוז מכהן המתמודד בבחירתו, בעקבות פרישתו של אנדרו קרנשו (אנ') מהחיים הפוליטיים. במקור הודיע שיתמודד במחוז הקונגרס השישי, אך מכיוון שמחוז הקונגרס הרביעי הוגדר כמושב בטוח עבור הרפובליקנים, העדיף להתמודד שם. בבחירות המקדימות של המפלגה הרפובליקנית נבחר רת'רפורד למועמד המפלגה עם 38.7% מהקולות, ובבחירות הכלליות גבר על מועמד המפלגה הדמוקרטית דייוויד ברודרלי ביחס של 70.2%-27.6%. עם התכנסות הקונגרס ה-115 של ארצות הברית הושבע לתפקידו. בבחירות שנערכו בשנת 2022, בוצע שינוי גבולות אזוריות ובאזור בחירה שאותרפורד היה נציגו זכה ארון בין, רת'רפורד זכה בבחירות באזור חדש שהוקם.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  ג'ים פיגוט, Sheriff speaks out against death penalty, may run for state House seat, באתר WJXT‏, 23 בינואר 2015 (באנגלית)
↑  נייט מונרו, Former Jacksonville Sheriff John Rutherford runs for U.S. Rep. Crenshaw's seat, באתר Florida Times-Union‏, 15 באפריל 2016 (באנגלית)
↑  דייוויד באוורלין, Race between Rutherford and Deegan pits two well-known candidates for Congress, באתר Florida Times-Union‏, 21 באוקטובר 2020 (באנגלית)
| --- | --- |
בקרת זהויות :  SNAC: w6b961kb  US Congress: R000609
דליה רמירז

דליה קטלינה רמירז (באנגלית: Delia Catalina Ramirez; נולדה ב-2 ביוני 1983) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השלישי של מדינת אילינוי מאז ינואר 2023. היא חברת המפלגה הדמוקרטית.
בין השנים 2018 עד 2023 כיהנה כחברה בבית הנבחרים של אילינוי עבור המחוז הרביעי. היא הייתה האמריקאית הגואטמלית הראשונה שנבחרה לאספה הכללית של אילינוי. לאחר השבעה בינואר 2023 לקונגרס של ארצות הברית, היא הפכה ללאטינית הראשונה שמייצגת את אילינוי בקונגרס.
ביוגרפיה

רמירז נולדה לזוג מהגרים מגואטמלה, וגדלה בשכונת הומבולדט פארק בשיקגו. היא סיימה את בית הספר היסודי Sabin Magnet ורכשה תואר ראשון בלימודי צדק מאוניברסיטת צפון-מזרח אילינוי.
לפני שנכנסה לתפקיד רשמי, רמירז עבדה ומילאה תפקידי מנהיגות בסוכנויות שירות סוציאליות, ארגוני הסברה ללא מטרות רווח וארגוני קהילה מקומיים.
בבחירות לבית הנבחרים של אילינוי 2018, התמודדה רמירז על המושב הפתוח של המחוז הרביעי. היא זכתה בבחירות מקדימות במלגה הדמוקרטית עם 48% מהקולות, וניצחה ללא תחרות בבחירות הכלליות ב-6 בנובמבר 2018. היא הושבעה לאספה הכללית ה-101 ב-9 בינואר 2019, והייתה חברה בבית הנבחרים הפרוגרסיבי של אילינוי.
ב-7 בדצמבר 2021, רמירז הודיעה שהיא תתמודד בבחירות לבית הנבחרים של ארצות הברית ב-2022 עבור מחוז הקונגרס השלישי של אילינוי. המחוז היה מושב חדש עקב חלוקה מחדש לאחר מפקד האוכלוסין של 2020 במדינה. בבחירות המקדימות הדמוקרטיות, זכתה רמירז ב-66% מהקולות, כשגברה על גילברט וילגס, חבר מועצת העיר שיקגו, ואימן צ'האד, פרופסור ויועץ למדיניות חוץ. ציבור הבוחרים של המחוז הוא דמוקרטי מובהק, וככזה המועמד הדמוקרטי היה צפוי לנצח בבחירות הכלליות בנובמבר. רמירז ניצחה את המועמד הרפובליקני ג'סטין בוראו בבחירות הכלליות כשגרפה 67% מהקולות. רמירז הושבעה לתפקידה ב-3 בינואר 2023. היא חברה בוועדה לביטחון פנים ובוועדה לענייני חיילים משחוררים.
בשנת 2023 הייתה בין 56 הדמוקרטים שהצביעו בעד H.Con.Res. 21, שהורה לנשיא ג'ו ביידן להרחיק חיילים אמריקאים מסוריה בתוך 180 יום.
ב-18 ביולי 2023, הצביעה יחד עם עוד 8 חברי קונגרס דמוקרטים פרוגרסיבים, נגד החלטה שהוצעה על ידי אוגוסט פלוגר הקובעת כי "מדינת ישראל אינה מדינת גזענית או אפרטהייד", שהקונגרס דוחה "כל צורות של אנטישמיות ושנאת זרים" וש"ארצות הברית תמיד תהיה שותפה ותומכת נלהבת של ישראל". בהצהרה, חברת הקונגרס רמירז הצהירה, "האיום באנטישמיות הוא אמיתי, הוא קטלני, ואני מגנה אותו מכל וכל במונחים הקשים ביותר... אני מאמינה שאנחנו צריכים להמשיך לפעול למען עולם שבו אנושיות וזכויות מלאות של כל הישראלים והפלסטינים זוכים לכבוד. ההחלטה הזו לא עושה את זה, ולכן, לא יכולתי לתמוך בה".
באוקטובר 2020 נישאה רמירז לבוריס הרננדז. רמירז היא הלטינית המתודיסטית המאוחדת הראשונה בקונגרס.
הערות שוליים

↑  Housing is a top issue for the first Guatemalan-American in the Illinois legislature, Chicago Tribune, ‏10 במאי 2018
↑  https://chicago.suntimes.com/authors/lauren-fitzpatrick, https://chicago.suntimes.com/authors/elvia-malagon, State Rep. Delia Ramirez defeats Ald. Gil Villegas in newly drawn Illinois 3rd District, Chicago Sun-Times, ‏29 ביוני 2022 (באנגלית)
↑  Illinois Lawmakers Approve New Congressional Map, WTTW News (באנגלית)
↑  AP projects Delia Ramirez winner in 3rd Congressional District race over Justin Burau - CBS Chicago, www.cbsnews.com, ‏8 בנובמבר 2022 (באנגלית אמריקאית)
↑  House overwhelmingly passes resolution backing Israel after Rep. Jayapal calls it a 'racist state', NBC News, ‏18 ביולי 2023 (באנגלית)
↑  Congresswoman Ramirez Statement on House Passage of GOP Israel Resolution, Representative Delia Ramirez, ‏18 ביולי 2023 (באנגלית)
| --- | --- |
בקרת זהויות :  US Congress: R000617
בראד שניידר

בראד שניידר (באנגלית: Brad Schneider; נולד ב-20 באוגוסט 1961) הוא פוליטיקאי יהודי-אמריקאי חבר המפלגה הדמוקרטית. בשנים 2013–2015 כיהן כנציג המחוז העשירי של אילינוי בבית הנבחרים של ארצות הברית ובנובמבר 2016 נבחר לכהונה נוספת.
ביוגרפיה

שניידר נולד וגדל בדנוור שבקולורדו בן למשפחה יהודית. ב-1983 סיים תואר ראשון בהנדסת תעשייה וניהול מאוניברסיטת נורת'ווסטרן, לאחר מכן התגורר במשך שנה בקיבוץ עין דור בישראל וב-1988 סיים תואר שני במנהל עסקים מאוניברסיטת נורת'ווסטרן.
עבד כיועץ בחברת PWC, וכיועץ לענייני ביטוח ועסקים בחברות נוספות עד שב-2008 הקים חברת ייעוץ משלו. שניידר פעיל בקהילה היהודית באזור שיקגו, הוא שימש חבר בהנהלת הוועד היהודי-אמריקני וכיהן במשך ארבע שנים כיושב ראש ארגון הברית הלטינו-יהודית בשיקגו.
ב-2012 זכה בבחירות המקדימות של המפלגה הדמוקרטית לנציגות המחוז העשירי של אילינוי בבית הנבחרים של ארצות הברית, בבחירות הכלליות גבר על מועמד המפלגה הרפובליקנית, חבר הקונגרס המכהן בוב דולד ברוב של 50.6%. בבחירות ב-2014 הפסיד לדולד לאחר שקיבל רק 48.7% מהקולות. ב-2016 נבחר שוב לאחר שגבר על דולד ברוב של 52.6%.
בינואר 2020 היה חלק ממשלחת של הקונגרס האמריקאי בראשות יושבת ראש בית הנבחרים ננסי פלוסי לאתרים יהודיים בפולין ולפורום השואה העולמי החמישי שהתקיים בירושלים.
שניידר נשוי לג'ולי ואב לשניים. מתגורר בדירפלד שבאילינוי.
הערות שוליים

↑  Oster, Marcy (21 בינואר 2020). "Nancy Pelosi leads congressional delegation to Poland and Israel". JTA. נבדק ב-23 בפברואר 2020. {{cite web}}:  (עזרה)
| --- | --- |
בקרת זהויות :  SNAC: w6t25vhx  US Congress: S001190
גאי רשנת'לר

גאי לורין רשנת'לר (באנגלית: Guy Lorin Reschenthaler; נולד ב-17 באפריל 1983) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-14 של קהיליית פנסילבניה, מאז 2019. טרם היבחרו לקונגרס האמריקאי היה חבר הסנאט של פנסילבניה מטעם מחוז הבחירה ה-37, ובעבר היה שופט מחוזי ושירת בחיל הפרקליטות הצבאית של צי ארצות הברית במהלך מלחמת עיראק.
ביוגרפיה

רשנת'לר נולד בפיטסבורג ב-17 באפריל 1983. הוא גדל בשכונה סאות' הילס שבעיר הולדתו וסיים את לימודיו התיכוניים בבית הספר התיכון ע"ש תומאס ג'פרסון בשנת 2001. לאחר מכן, בשנת 2004, השלים באוניברסיטת המדינה של פנסילבניה באירי לימודי תואר ראשון במדע המדינה. עם סיום לימודיו הגבוהים, למד רשנת'לר בבית הספר למשפטים של אוניברסיטת דוקיין בפיטסבורג (Duquesne University), שם קיבל תואר שני במשפטים ב-2007. כסטודנט בדוקיין, ייסד רשנת'לר את תא הסטודנטים למשפט צבאי לוהתמחה בפרקליטות הפדרלית של ארצות הברית במחוז המערבי של פנסילבניה בפיטסבורג.
לאחר לימודי המשפטים, שירת רשנת'לר בחיל הפרקליטות הצבאית של צי ארצות הברית במהלך מלחמת עיראק. בצי האמריקאי הוצב בבגדאד ב-2009. בשנה העוקבת נמנה בין שלושת הפרקליטים שהגנו על לוחם באריות הים שהואשם בטיוח תקיפתו של המחבל אחמד האשים עבד אל-עיסאווי בשעה שהוחזק במעצר. בסופו של דבר, לוחם אריות הים שייצג רשנת'לר ויתר הלוחמים האחרים שעמדו למשפט זוכו מכל אשמה. לרשנת'לר הוענק "פרס מייקל טיילור שלבי למקצועיות, אתיקה ומסירות בתחום המשפט". הוא עזב את השירות הצבאי ב-2012.
לאחר שירותו בצי, שב רשנת'לר לפטיסבורג והחל באביב 2012 לעסוק בעריכת דין בטרם נבחר ב-2013 לשופט מחוזי בפרוור סאות' הילס. כשופט, שם פעמיו לצמצום היעדרויות תלמידים מבתי הספר. לאחר התפטרותו של מאט סמית', חבר הסנאט המדינתי של פנסילבניה, זכה רשנת'לר במועמדות המפלגה הרפובליקנית לבחירות המיוחדות במחוז הבחירה ה-37 שהתקיימו ביולי 2015. בבחירות הכלליות גבר על הת'ר ארנט, מועמדת המפלגה הדמוקרטית, כדי למלא את שארית כהונתו של סמית' עד ל-2016. ב-24 בנובמבר 2015 רשנת'לר הושבע לתפקידו בבית המחוקקים של פנסילבניה בהאריסברג.
בראשית אוקטובר 2017 הכריז ראשנת'לר כי יתמודד בבחירות המקדימות של המפלגה הרפובליקנית לקראת הבחירות המיוחדות במחוז הקונגרס ה-18 של פנסילבניה. בוועידת המפלגה הרפובליקנית הפסיד לריק סאקון, חבר בית הנבחרים המדינתי. הוא קיבל 75 קולות של פעילים מקומיים וכשל בהשגת רוב במהלך הסיבוב הראשון. הוא הובס בפער של 32 קולות בלבד בסיבוב ההצבעה השני. בבחירות 2018 התמודד פעם נוספת אל בית הנבחרים. לאחר שבית משפט הורה לשנות את מפת מחוזי הקונגרס של פנסילבניה תוך קביעה כי תוצאה גזענית של הטיה בקביעת מחוזות בחירה, מחוז הקונגרס ה-18 סופח לשטחי מחוז הקונגרס ה-14 והפך רפובליקני עוד יותר. נציג המחוז הדמוקרט קונור לאם אמנם ניצח את סאקון בבחירות המיוחדות, אך בעקבות השרטוט מחדש בית מגוריו הועבר למחוז הקונגרס ה-17, ושם התמודד לתקופת כהונה מלאה.
רשנת'לר התמודד בבחירות המקדימות הרפובליקניות במחוז הקונגרס ה-14 החדש, וניצב בשנית מול סאקון. הפעם הוא זכה במועמדות וגרף 55.4% מקולות הבוחרים, וניצח את סאקון בפער בן 10.8%. בבחירות הכלליות הגבר על אשת העסקים והמועמדת הדמוקרטית ביביאנה בואריו עם 58% מהקולות. ב-3 בינואר 2019, עם התכנסות הקונגרס ה-116 של ארצות הברית, הושבע לתפקידו.
החל מינואר 2023, משמש כעוזר המצליף של סיעת הרוב בבית הנבחרים,טום אמר.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  אנני בוריס, Navy SEAL found not guilty of covering up assault, באתר Orange County Register‏, 23 באפריל 2010 (באנגלית)
↑  דונה ס. דרילנד, Magistrate to address truancy at West Jefferson schools, באתר TribLIVE.com‏, 10 בספטמבר 2014 (באנגלית)
↑  ארון אופרלי, Republican Reschenthaler cruises to state Senate win, באתר TribLIVE.com‏, 3 בנובמבר 2015 (באנגלית)
↑  כריס פוטר, Reschenthaler announces bid for Murphy's seat, באתר Pittsburgh Post-Gazette‏, 4 באוקטובר 2017 (באנגלית)
↑  קייט כהן, The New Pennsylvania Congressional Map, District by District, באתר הניו יורק טיימס, 19 בפברואר 2018 (באנגלית)
↑  אם.ג'יי. סלאבי, U.S. Congress: Guy Reschenthaler wins GOP primary nod in Pennsylvania’s 14th District, באתר The Incline‏, 15 במאי 2018 (באנגלית)
↑  ג'ייקוב פראמוק, Republican Guy Reschenthaler, as expected, will win in Pennsylvania’s 14th District: NBC News, באתר CNBC‏, 6 בנובמבר 2018 (באנגלית)
| --- | --- |
בקרת זהויות :  US Congress: R000610 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאי רשנת'לר".
חואקין קסטרו

חואקין קסטרו (באנגלית: Joaquin Castro; נולד ב-16 בספטמבר 1974) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס ה-20 של מדינת טקסס, מאז 2013. בשטחי המחוז שוכנים מחצית משטחי עיר הולדתו, סן אנטוניו, כמו גם חלק מהפרוורים הסמוכים לה. בשנים 2003–2013 ייצג קסטרו את מחוז הבחירה ה-125 בבית הנבחרים המדינתי של טקסס. במהלך התמודדותו של אחיו התאום, חוליאן, אל נשיאות ארצות הברית בבחירות המקדימות לנשיאות במפלגה הדמוקרטית במהלך 2019, היה חואקין יושב הראש של מטה הבחירות הלאומי של אחיו.
ביוגרפיה

קסטרו נולד וגדל בסן אנטוניו, ולמד בבית הספר התיכון ע"ש תומאס ג'פרסון. לדבריו, התעניינותו בשירות הציבורי התפתחה בגיל צעיר כאשר צפה בהוריו לוקחים חלק בקמפיינים פוליטיים מקומיים וביוזמות אזרחיות. אביו, ג'סי גוזמן, הוא מורה למתמטיקה לשעבר ממחוז בתי הספר העצמאי אדג'ווד הנמצא המערבי של סן אנטוניו, ואמו, מארי "רוזי" קסטרו, הייתה פעילה חברתית בקהילה המקומית. ג'סי ורוזי מעולם לא נישאו. אמו של קסטרו העניקה לו את שמו, חואקין, על שם השיר "אני הוא חואקין" מאת רודולפו גונזלס (אנ'). באוניברסיטת סטנפורד הוא השלים בהצטיינות לימודי תואר ראשון במדע המדינה ובתקשורת, וקיבל ביחד עם אחיו תואר שני במשפטים מבית הספר למשפטים באוניברסיטת הרווארד. לאחר לימודי המשפטים עבדו האחים במשרד עורכי הדין "Akin Gump Strauss Hauer & Feld" בטרם ייסדו משרד משלהם במהלך 2005. קסטרו עבד בחינוך הציבורי, במערכת הבריאות ובתחום משפט הנוער בטרם נכנס לפוליטיקה של ארצות הברית.